ai4bharat/Pralekha huggingface dataset:
విద్యుత్తు మంత్రిత్వ శాఖ
ప్రత్యేక ప్రచారం 2.0లో పాలుపంచుకున్న విద్యుత్ మంత్రిత్వ శాఖ
● విద్యుత్ మంత్రిత్వ శాఖ పరిధిలోని సిపిఎస్ఇ కార్యాలయాలు, సంస్థలు ప్రత్యేక ప్రచారం కింద ప్రచార ప్రాంతాలుగా జోడింపు
● పరిష్కృతమైన 213 ప్రజా ఫిర్యాదులు, సమస్యలు
● 24854 ఫైళ్ళ తొలగింపు
● 2824 చదరపు అడుగల జాగా ఖాళీ
తన పరిధిలోని సిపిఎస్ఇలు, సంస్థలతో కలిసి విద్యుత్ మంత్రిత్వ శాఖ 2 అక్టోబర్ నుంచి 31 అక్టోబర్ 2022 వరకు భారత ప్రభుత్వం చేపట్టిన ప్రత్యేక ప్రచారం 2.0లో పాల్గొంది. పెండింగ్ లో ఉన్న వ్యవహారాలను పరిష్కరించడం, అంతర్గత పర్యవేక్షణ యంత్రాంగాలను బలోపేతం చేయడం, మెరుగ్గా రికార్డుల నిర్వహణ, పని ప్రదేశంలో పరిశుభ్రత అన్న ప్రధాన లక్ష్యాలను సాధించడం ప్రచారం ఉద్దేశ్యం.
ప్రత్యేక ప్రచారం 2.0 కింద వారాంతపు సమీక్షలను కేంద్ర విద్యుత్ మంత్రిత్వ శాఖ & నూతన పునరావృత ఇంధన శాఖ కార్యదర్శి, విద్యుత్ మమంత్రిత్వ శాఖ, సంబంధిత సంస్థల అధికారులతో కలిసి చేపడుతున్నారు.
విద్యుత్ మంత్రిత్వ శాఖలో ప్రత్యేక ప్రచారం 2.0 కింద చేపట్టిన కార్యకలాపాల ప్రోగ్రెస్ రిపోర్ట్ దిగువన పేర్కొన్న విధంగా ఉంది –
పరిష్కరించిన ప్రజా సమస్యల సంఖ్య : 213
తొలగించిన ఫైళ్ళ సంఖ్య: 24854
పారిశుద్ధ్య డ్రైవ్ తరువాత ఖాళీ అయిన జాగా (చదరపు అడుగులలో: 2820
పారిశుద్ధ్య ప్రచారం చేపట్టిన ప్రదేశాలు: 534
న్యూఢిల్లీలోని విద్యుత్ మంత్రిత్వ శాఖ కార్యాలయమైన శ్రమ శక్తి భవన్ లో స్వచ్ఛత కోసం ప్రత్యేక ప్రచారం 2.0 చేపట్టిన దృశ్యాలు
ప్రధాన మంత్రి కార్యాలయం
“సాగర భద్రత విస్తరణ : అంతర్జాతీయ సహకారానికి కేసు” పేరిట యుఎన్ఎస్ సికి చెందిన అత్యున్నత స్థాయి గోష్ఠికి అధ్యక్షత వహించనున్న ప్రధానమంత్రి
(ఆగస్టు 9వ తేదీ మధ్యాహ్నం 5.30 గంటలకు “సాగర భద్రత విస్తరణ - అంతర్జాతీయ సహకారానికి కేసు” పేరిట వీడియో కాన్ఫరెన్సింగ్ ద్వారా జరుగనున్న అత్యున్నత స్థాయి బహిరంగ గోష్ఠికి ప్రధానమంత్రి శ్రీ నరేంద్ర మోదీ అధ్యక్షత వహిస్తారు.
ఈ సమావేశంలో ఐక్యరాజ్యసమితి భద్రతా మండలి సభ్యదేశాల దేశాధినేతలు, ప్రభుత్వాధినేతలు, ఐక్యరాజ్య సమితి వ్యవస్థ, ప్రాంతీయ వ్యవస్థలకు చెందిన అత్యున్నత స్థాయి వివరణ నిపుణులు పాల్గొంటారు. సాగర జలాలపై నేరాలను, అభద్రతను సమర్థవంతంగా అదుపు చేయగల మార్గాలు, సాగర జలాల విభాగంలో సమన్వయ పటిష్ఠత వంటి అంశాలపై ఈ సందర్భంగా బహిరంగ చర్చ జరుగుతుంది.
ఇప్పటికే సాగర జలలాల భద్రత, సాగర జలాలపై నేరాలకు చెందిన వివిధ అంశాలపై ఐక్యరాజ్యసమితి భద్రతా మండలి చర్చించి తీర్మానాలు ఆమోదించింది. అయితే సాగర జలాల భద్రత అనే అంశాన్ని తీసుకుని సమగ్ర స్థాయిలో బహిరంగ గోష్ఠి నిర్వహించడం ఇదే ప్రథమం. ఏ దేశం కూడా సాగర జలాల భద్రతతో ముడిపడిన భిన్న అంశాలను ఏకాకిగా పరిష్కరించలేదు. అందుకే ఐక్యరాజ్య సమితి భద్రతా మండలి వేదికగా ఈ అంశాన్ని సమగ్రంగా పరిశీలనకు తీసుకోవడం అవసరం. ఇలా సాగర భద్రతను సమగ్రంగా చర్చించడం వల్ల సాగర జలాల్లో సాంప్రదాయికంగాను, సాంప్రదాయేతరంగాను ఎదురయ్యే ముప్పులను సమర్థవంతంగా ఎదుర్కొనడానికి, చట్టబద్ధమైన కార్యకలాపాలకు మద్దతు ఇవ్వడానికి వీలు కలుగుతుంది.
సింధు నాగరికత నుంచి నేటి వరకు విభిన్న కాలాల్లో భారతదేశ చరిత్రలో సాగరాలు కీలక పాత్ర పోషించాయి. సాగరాలు ఉమ్మడి శాంతి, భద్రతలకు దోహదపడతాయన్న మన నాగరికత నైతిక విలువలను పరిగణనలోకి తీసుకుని ప్రధానమంత్రి శ్రీ నరేంద్ర మోదీ సాగర్ విజన్ ను 2015లో ఆవిష్కరించారు. సాగర్ అనేది ప్రాంతీయ దేశాలన్నింటి భద్రత, వృద్ధికి సంకేత నామం. సాగరాలను సుస్థిర వినియోగానికి ఉపయోగించుకోవడంలో సహకరించుకోవడం; సురక్షతం, భద్రమైన ఒక యంత్రాంగం ఏర్పాటు చేసుకోవడం; సాగర జలాల్లో స్థిరత్వ సాధనపై ఈ విజన్ దృష్టి కేంద్రీకరిస్తుంది. 2019 సంవత్సరంలో దీన్ని ఏడు మూల స్తంభాల ఆధారంగా భారత పసిఫిక్ సాగర చొరవ  పేరిట మరింతగా విస్తరించారు. ఆ ఏడు అంశాలు సాగర పర్యావరణం; సాగర వనరులు; సామర్థ్యాల నిర్మాణం, వనరుల భాగస్వామ్యం; వైపరీత్యాల తగ్గింపు, నిర్వహణ; శాస్ర్తీయ, సాకేంతిక, విద్యా విభాగాల్లో సహకారం; వాణిజ్య అనుసంధానత మరియు సాగర రవాణా.
ఐక్యరాజ్యసమితి భద్రతా మండలిలో ఒక బహిరంగ గోష్ఠికి అధ్యక్షత వహిస్తున్నతొలి భారత ప్రధానమంత్రి శ్రీ నరేంద్ర మోదీ. ఐక్యరాజ్యసమితి భద్రతా మండలి వెబ్ సైట్ లో భారత కాలమానం ప్రకారం ఈ రోజు సాయంత్రం 5.30 గంటలకు, న్యూయార్క్ కాలమానం ప్రకారం ఉదయం 8 గంటలకు ప్రత్యక్షంగా ప్రసారం అవుతుంది.
పర్యటక మంత్రిత్వ శాఖ
'ఏక్ భారత్.. శ్రేష్ఠ భారత్' స్ఫూర్తిని పెంపొందించేలా ఐహెచ్ఎం శ్రీనగర్, ఐహెచ్ఎం చెన్నై ఆన్లైన్ నృత్య కార్యక్రమం
-'తమిళనాడు, జమ్మూ & కాశ్మీర్, లడఖ్ యొక్క మనోహరమైన జానపద నృత్యాలు’ పేరిట నిర్వహణ
'ఏక్ భారత్ శ్రేష్ఠ భారత్'  స్ఫూర్తిని పెంపొందించడానికి, పర్యాటక మంత్రిత్వ శాఖకు చెందిన ఐహెచ్ఎం శ్రీనగర్ మరియు ఐహెచ్ఎం చెన్నై ఆన్లైన్లో నృత్య కార్యక్రమాన్ని నిర్వహించాయి. ‘తమిళనాడు, జమ్మూ & కాశ్మీర్ & లడఖ్ యొక్క మనోహరమైన జానపద నృత్యాలు’ పేరిట ఈ వారం దీనిని నిర్వహించారు. ఈబీఎస్బీ ఆధ్వర్యంలో ఐహెచ్ఎం చెన్నై విద్యార్థులు మరియు ఐహెచ్ఎం శ్రీనగర్కు చెందిన ముగ్గురు విద్యార్థులు జతకూడి జానపద నృత్యాలు చేశారు. విద్యార్థులు రిమోట్లో ప్రదర్శన చేసి.. వారి ప్రతిభను రికార్డింగ్ చేసి.. సదరు వీడియోను ఆన్లైన్లో పంచుకున్నారు. ఆన్లైన్ వేదిక ఉపయోగించి నృత్యాలు ప్రసారం చేయబడ్డాయి. ఈ సందర్భంగా రెండు రాష్ట్రాల జానపద నృత్యాల ప్రాముఖ్యత గురించి ప్రశంసిస్తూ నోడల్ అధికారి ప్రసంగం చేశారు. ఈ వినూత్న నృత్య కార్యక్రమాన్ని రెండు సంస్థలకు చెందిన విద్యార్థులు మరియు సిబ్బంది ఎంతగానో అభినందించారు.
తోలు బొమ్మల ప్రదర్శన గురించి వివరణ..
ఆయా ప్రదేశాల నుండి ప్రసిద్ధ జానపద నృత్యాలు, వివాహాలలో ప్రదర్శించే ఫోర్గ్ నృత్యాలు మరియు కాశ్మీర్లో కుడ్, దుమ్హాల్, రౌఫ్, హఫీజా, భండ్జాషన్ వంటి ప్రధాన కార్యక్రమాలకు సంబంధించి తగిన పరిచయం ఇవ్వబడింది. అదే విధంగా, తమిళనాడులోని గిరిజన నృత్యాలలో ఒకటైన తోలు బొమ్మల ప్రదర్శన గురించి వివరించారు. సరళమైన రూపం నుండి పోయిక్కల్ కుతిరై అట్టం వరకు నృత్యాలు ఉన్నాయి, ఇందులో ప్రదర్శనకారులు మాయిల్ అట్టం కోసం నెమలిలా దుస్తులు ధరిస్తారు, పోయికల్కుతిరై చేస్తున్నప్పుడు గుర్రం వలె , కలైఅట్టంలో ఎద్దులాగా, పాంపు అట్టం కోసం పాము మరియు పాము కరాడిఅట్టంలో ఎలుగు బంటిలాగా ప్రదర్శన ఇచ్చే విధానం గురించి తెలియ చేశారు. ఇందులో పాల్గొన్నవారి సాంస్కృతిక వైవిధ్యాన్ని మరియు గొప్పతనాన్ని కొనియాడే అభినందనల మధ్య ఈ కార్యక్రమం ముగిసింది. ప్రదర్శనకారులు మరియు పాల్గొన్న వారందరికీ ఈ-సర్టిఫికెట్లు ఇవ్వబడ్డాయి. ఈ కార్యక్రమంలో మొత్తం 192 మంది విద్యార్థులు పాల్గొన్నారు. ఈ కార్యక్రమంలో ఆన్లైన్ యూ ట్యూబ్ లింక్: https:// youtu.be/_nmxgeju68 EBSB పోర్టల్లో అందుబాటులో ఉంది. దీనికి తోడు భారత ప్రభుత్వ పర్యాటక మంత్రిత్వ శాఖ అన్ని సోషల్ మీడియా హ్యాండిల్స్లో అందుబాటులో ఉంది.
|
|
|
|
'తమిళనాడు, జమ్మూ, కాశ్మీర్ & లడఖ్ యొక్క మనోహరమైన జానపద నృత్యాలు' కార్యక్రమంలో ఒక దృశ్యం
'తమిళనాడు, జమ్మూ, కాశ్మీర్ & లడఖ్ యొక్క మనోహరమైన జానపద నృత్యాలు' కార్యక్రమంలో ఒక దృశ్యం
భారత ఎన్నికల సంఘం
ఎన్నికలు జరుగనున్న రాష్ట్రాలు/ యూటిలకు ముందస్తుగా ప్రాంతాలను కట్టుదిట్టం చేయడం కోసం కేంద్ర పోలీసు బలగాలను పంపడం ప్రామాణిక పద్ధతిః ఇసిఐ
కేంద్ర పోలీసు బలగాలను ప్రత్యేకంగా పశ్చిమ బెంగాల్ రాష్ట్రానికి పంపుతున్నట్టు మీడియాలోని ఒక వర్గం లో రావడం భారత ఎన్నికల కమిషన్  దృష్టికి వచ్చింది.
ఈ నేపథ్యంలో ఇసిఐ ఈ అంశాన్ని స్పష్టీకరిస్తోంది.
రాజకీయ పార్టీలు, ఇతర సంస్థలు సహా వివిధ మూలాల నుంచి వచ్చిన ఖచ్చితమైన ఫీడ్ బ్యాక్, క్షుణ్ణమైన ముందస్తు సమీక్షల ఆధారంగా గుర్తించిన బలహీన, క్లిష్టమైన ప్రాంతాలకు ముందస్తుగా ఆ ప్రాంతాన్ని కట్టుదిట్టం చేయడం కోసం లోక్సభ/ విధాన సభ ఎన్నికలు జరిగే రాష్ట్రాలకు, కేంద్రపాలిత ప్రాంతాలకు కేంద్ర పోలీసు బలగాలను లను సాధారణంగా పంపుతుంటారు. ఈ పద్ధతి 1980వ దశకం నుంచి పాటిస్తున్నది.
లోక్సభకు 2019లో జరిగిన ఎన్నికల సమయంలో కూడా కేంద్ర బలగాలను అన్ని రాష్ట్రాలు, కేంద్ర పాలిత ప్రాంతాలకు పంపడం జరిగింది. అలాగే ఇప్పుడు జరుగుతున్న రాష్ట్ర ఎన్నికలకు కూడా అదే పద్ధతిని పాటిస్తున్నారు. ఎన్నికలు జరుగనున్న నాలుగు రాష్ట్రాలు - అస్సాం, కేరళ, తమిళనాడు, పశ్చిమ బెంగాల్, కేంద్ర పాలతప్రాంతమైన పుదుచ్చేరికి కూడా కేంద్ర పోలీసు బలగాలను పంపుతున్నారు.
కేంద్ర పోలీసు బలగాల మోహరింపుకు సంబంధించిన ఉత్తర్వులను ఐదు రాష్ట్రాలు/ కేంద్ర పాలిత ప్రాంతానికి అదే రోజున, అనగా ఫిబ్రవరి 16, 2019 జారీ చేయడం జరిగిందని మీడియా తెలుసుకోగలదు.
బొగ్గు మంత్రిత్వ శాఖ
భారతదేశంలోని వాణిజ్య బొగ్గు గనులకు నిధులు
భారతదేశ ఇంధన అవసరాలను తీర్చడంతో పాటు ప్రధాన మంత్రి శ్రీ నరేంద్ర మోదీ ఆత్మనిర్భర్ భారత్ దార్శనికతను కొనసాగించడంలో భారత్కు సహాయం చేయాలన్న నిబద్ధతలో భాగంగా బొగ్గు మంత్రిత్వ శాఖ “భారతదేశంలో వాణిజ్య బొగ్గు గనుల నిధులను” ప్రోత్సహించడానికి న్యూఢిల్లీలో వాటాదారుల సంప్రదింపులను నిర్వహించింది. బొగ్గు మంత్రిత్వ శాఖ అదనపు కార్యదర్శి మరియు నామినేటెడ్ అథారిటీ శ్రీ ఎం. నాగరాజు అధ్యక్షతన జరిగిన ఈ సమావేశానికి బొగ్గు గనుల కేటాయింపుదారులు మరియు బ్యాంకులు/ఆర్థిక సంస్థల  నుండి సీనియర్ అధికారులు హాజరయ్యారు.
శ్రీ ఎం.నాగరాజు సమావేశాన్ని ప్రారంభించి భారతదేశంలోని బొగ్గు రంగానికి సంబంధించిన ప్రపంచ పరిశ్రమ దృశ్యం మరియు దృక్పథంపై వ్యాఖ్యానిస్తూ బొగ్గు గనులకు ఆర్థిక సహాయం చేయవలసిన ఆవశ్యకతను నొక్కి చెప్పారు. ఇప్పటి వరకు వేలం వేసిన 87 గనుల్లో కొన్ని మాత్రమే ఫైనాన్సింగ్ మద్దతు పొందడంలో విజయవంతమయ్యాయని, బొగ్గు రంగంలో ఫైనాన్సింగ్ను వేగవంతం చేయాలని బ్యాంకులు/ఎఫ్ఐలను కోరారు.
వాణిజ్య బొగ్గు గనుల వేలం ప్రక్రియపై బొగ్గు మంత్రిత్వ శాఖ డైరెక్టర్ శ్రీ అజితేష్ కుమార్ మరియు స్టేట్ బ్యాంక్ ఆఫ్ ఇండియా  సిజిఎం శ్రీ అశోక్ శర్మ వాణిజ్య బొగ్గు నిధుల విధానంపై ప్రజెంటేషన్ అందించారు. డిపార్ట్మెంట్ ఆఫ్ ఫైనాన్షియల్ సర్వీసెస్  డైరెక్టర్ డాక్టర్.సంజయ్ కుమార్ కూడా సమావేశంలో ప్రసంగించారు మరియు బొగ్గు గనుల నిధులను సులభతరం చేయడానికి ఆర్థిక మంత్రిత్వ శాఖ డిఎఫ్ఎస్ మద్దతును ప్రదర్శించారు.
వాణిజ్య బొగ్గు మైనింగ్కు ఫైనాన్సింగ్కు సంబంధించిన ప్రధాన సమస్యలు మరియు వాటాదారుల నుండి అభిప్రాయాన్ని/సూచనలను అభ్యర్థించడంపై సమావేశం దృష్టి సారించింది. బొగ్గు గనుల తవ్వకానికి మూలధనం ఎక్కువగా ఉన్నందున, బొగ్గు గనుల కేటాయింపుదారులు ఆర్థిక సహాయం  పొందడంలో ఎదురయ్యే అడ్డంకులను ఎత్తిచూపారు మరియు సడలింపులను అభ్యర్థించారు. ఈ క్రమంలో బ్యాంకులు తమ సుముఖతను వ్యక్తం చేశాయి మరియు వివరణాత్మక వ్యాపార ప్రణాళిక సమక్షంలో ఇతర విషయాలతోపాటు ప్రాజెక్ట్ సాధ్యత, ఈక్విటీ ఇన్ఫ్యూషన్ విజిబిలిటీ మొదలైన వాటి ప్రదర్శనకు లోబడి బొగ్గు గనులకు ఆర్థిక సహాయం చేయడానికి హామీ ఇచ్చాయి.
ఫీడ్బ్యాక్ ఆధారంగా నామినేటెడ్ అథారిటీ భారతదేశంలో బొగ్గు ఫైనాన్సింగ్ను సులభతరం చేయడానికి కొన్ని ఎనేబుల్లను సూచించింది. వాటిలో బ్యాంకులు/ఎఫ్ఐలు బొగ్గు గనుల ఫైనాన్సింగ్ కోసం నోడల్ అధికారిని నియమించవచ్చు మరియు వివరణాత్మక విధానాలను ఏర్పాటు చేయవచ్చు. ప్రారంభ దశల్లో భాగస్వామ్యాన్ని అన్వేషించడానికి బ్యాంకులు/ఎఫ్ఐలు  మరియు బొగ్గు గనుల కేటాయింపుదారులు ఫైనాన్సింగ్ అవసరాల కోసం బ్యాంకులను సంప్రదించే ముందు ప్రాజెక్ట్ సాధ్యతను ప్రదర్శించే వివరణాత్మక వ్యాపార ప్రణాళికలను రూపొందించడం వంటివి అందులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
102.27 కోట్ల డోసులను దాటిన జాతీయ కొవిడ్-19 టీకా కార్యక్రమం
98.18 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 14,306 కొత్త కేసులు నమోదు
క్రియాశీల కేసుల సంఖ్య 1,67,695; ఇది 239 రోజుల కనిష్ట స్థాయి
వారపు పాజిటివిటీ రేటు  గత 31 రోజులుగా 2 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 102.27 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 12,30,720 డోసులతో కలిపి, 102.27 కోట్ల డోసులను  టీకా కార్యక్రమం అధిగమించింది. 1,01,52,393 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,78,224
|
|
రెండో డోసు
|
|
91,50,822
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,69,475
|
|
రెండో డోసు
|
|
1,57,27,472
|
|
18-44 ఏళ్ల వారు
|
|
మొదటి డోసు
|
|
40,72,14,067
|
|
రెండో డోసు
|
|
12,62,73,063
|
|
45-59 ఏళ్ల వారు
|
|
మొదటి డోసు
|
|
17,20,53,801
|
|
రెండో డోసు
|
|
9,11,69,536
|
|
60 ఏళ్లు పైబడినవారు
|
|
మొదటి డోసు
|
|
10,81,37,930
|
|
రెండో డోసు
|
|
6,39,04,274
|
|
మొత్తం
|
|
1,02,27,12,895
గత 24 గంటల్లో 18,762 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,35,67,367 కు పెరిగింది.
దేశవ్యాప్త రికవరీ రేటు 98.18 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 120వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 14,306 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,67,695 గా ఉన్నాయి. ఇది 239 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,98,397 పరీక్షలు చేశారు. దేశవ్యాప్తంగా ఇప్పటివరకు 60.07 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.24 శాతంగా ఉంది. గత 31 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.43 శాతంగా ఉంది. రోజువారీ పాజిటివిటీ రేటు గత 21 రోజులుగా 2 శాతం కంటే తక్కువగా, 56 రోజులుగా 3 శాతం కంటే తక్కువగా నమోదవుతోంది.
ఆయుష్
మాజీ సైనికుల సంక్షేమ శాఖ, రక్షణ మంత్రిత్వ శాఖలతో అవగాహన ఒప్పందం కుదుర్చుకున్న - ఆయుష్ మంత్రిత్వ శాఖ
భారతదేశ వ్యాప్తంగా 10 పాలీక్లినిక్ లలో ఆయుర్వేదాన్ని మాజీ సైనికోద్యోగుల కాంట్రిబ్యూటరీ ఆరోగ్య పథకంలో ఏకీకృతం చేయడానికి - అవగాహన ఒప్పందం
ఈ.సి.హెచ్.ఎస్. పాలిక్లినిక్స్ లో ఆయుర్వేదాన్ని ఐదేళ్ల కాలానికి ఓ.పి.డి. సేవగా ఏకీకృతం చేయడానికి అవగాహన ఒప్పందం పై ఆయుష్ మంత్రిత్వ శాఖ, మాజీ సైనికుల సంక్షేమ శాఖ/ఈ.సి.హెచ్.ఎస్., రక్షణ మంత్రిత్వ శాఖ  ఈ రోజు సంతకం చేశాయి. అంబాలా, మైసూర్, రాంచీ, నాగ్పూర్, భోపాల్, భువనేశ్వర్, చెన్నై, మీరట్, దానాపూర్, అలెప్పి లలోని 10 పాలీక్లినిక్ లలో వీటిని ఏర్పాటు చేస్తారు. ఆయుర్వేద కేంద్రాలు ఇప్పటికే 37 కంటోన్మెంట్ ఆసుపత్రులు, ఏ.ఎఫ్.ఎం.సి. కి చెందిన 12 మిలిటరీ ఆసుపత్రులలో ఉండగా, ఏ.హెచ్. ఆర్.&ఆర్., ఏ.ఎఫ్. ఆసుపత్రి, హిందాన్ లతో పాటు, ఐదు ఈ.సి.హెచ్.ఎస్. పాలీక్లినిక్ లలో ఆయుర్వేద ఓ.పి.డి. లు ఉన్నాయి.
ఆయుష్ మంత్రిత్వ శాఖ ప్రత్యేక కార్యదర్శి శ్రీ ప్రమోద్ కుమార్ పాథక్, డైరెక్టర్  కల్నల్ ఏ.సి. నిశీల్ తో పాటు, ఆయుష్ మంత్రిత్వ శాఖకు చెందిన ఇతర అధికారుల సమక్షంలో ఈ ఎం.ఓ.యూ. పై ఆయుష్ మంత్రిత్వ శాఖ తరపున ఆయుష్ మంత్రిత్వ శాఖ సలహాదారు  డాక్టర్ మనోజ్ నేసరి, ఈ.సి.హెచ్.ఎస్. కు చెందిన బ్రిగేడియర్ జితేంద్ర సింగ్, మాజీ సైనికోద్యోగుల కాంట్రిబ్యూటరీ ఆరోగ్య పధకం మేనేజింగ్ డైరెక్టర్ మేజర్ జనరల్ ఎన్.ఆర్. ఇందుర్కర్ సంతకం చేశారు.
ఈ ఎం.ఓ.యూ. ప్రకారం భారతదేశంలోని వివిధ ప్రాంతాలలో 10 ఈ.సి.హెచ్.ఎస్. పాలిక్లినిక్ / డిస్పెన్సరీల్లో ఈ.సి.హెచ్.ఎస్. సభ్యులందరికీ స్వచ్ఛందంగా ఆయుర్వేద ఓ.పి.డి. సేవలు అందుబాటులోకి తీసుకురావడం జరిగింది. మంత్రిత్వ శాఖ ఎప్పటికప్పుడు సాంకేతిక మార్గదర్శకాలను అందిస్తుంది, వారి అవసరాల మేరకు ఆయుర్వేద వైద్యులు, ఫార్మసిస్ట్ ల జాబితాను కూడా అందుబాటులో ఉంచుతుంది. అదేవిధంగా, అవసరమైన ఆయుర్వేద ఔషధాల జాబితాను, అవసరమైన ఇతర సాంకేతిక మద్దతును కూడా అందజేస్తుంది.
కాగా, రక్షణ మంత్రిత్వ శాఖకు చెందిన మాజీ సైనికోద్యోగుల సంక్షేమ శాఖ / ఈ.సి.హెచ్.ఎస్., సంబంధిత పాలిక్లినిక్ లలో తగిన ప్రదేశంలో అవసరమైన మౌలిక సదుపాయాలను  అందించడంతో పాటు, ఆయుర్వేద నిపుణులు, ఆయుర్వేద జనరల్ డ్యూటీ మెడికల్ ఆఫీసర్లు, పారామెడికల్ సిబ్బందిని కాంట్రాక్టు పద్దతిలో నియమిస్తుంది. అదేవిధంగా, దైనందిన అవసరాల కోసం అనుబంధ సిబ్బంది  ని కూడా నియమిస్తుంది.
ఎం.ఓ.యూ. ప్రకారం ఓ.పి.డి. ల ఏర్పాటు ప్రతిపాదనను ముందుకు తీసుకెళ్లేందుకు ఆయుష్ మంత్రిత్వ శాఖ, మాజీ సైనికుల సంక్షేమం / ఈ,సి,హెచ్,ఎస్, రక్షణ మంత్రిత్వ శాఖ ప్రతినిధులతో కూడిన జాయింట్ వర్కింగ్ గ్రూప్  ని ఏర్పాటు చేసేందుకు రెండు మంత్రిత్వ శాఖలు అంగీకరించాయి.
రక్షణ మంత్రిత్వ శాఖలోని వివిధ సంస్థల్లో ఆయుష్ ఆరోగ్య సేవలు అందించడంతో, ఆయుష్ మంత్రిత్వ శాఖ, రక్షణ మంత్రిత్వ శాఖ తమ అనుబంధాన్ని బలోపేతం చేశాయి. 2019 అవగాహన ఒప్పందం ద్వారా, ఏ.హెచ్. ఆర్.&ఆర్. ఏ.ఎఫ్. ఆసుపత్రి హిందాన్ తో పాటు ఐదు  ఈ.సి.హెచ్.ఎస్. పాలిక్లినిక్ ల సాయుధ దళాల వైద్య సేవల సౌకర్యాలలో ఆయుర్వేద ఓ.పి.డి. ప్రారంభించడం జరిగింది. ఆ తరువాత 2022 లో, 37 కంటోన్మెంట్ ఆసుపత్రులతో పాటు, సాయుధ దళాల వైద్య సేవల  కు చెందిన 12 మిలిటరీ ఆసుపత్రుల్లో ఆయుర్వేద కేంద్రాలను ప్రారంభించడం కోసం రెండు అవగాహన ఒప్పందాలు కుదిరాయి.
ప్రధాన మంత్రి కార్యాలయం
అఖిల భారత మేయర్ ల సమావేశాన్ని డిసెంబర్ 17 న ప్రారంభించనున్న ప్రధాన మంత్రి
ఈ సమావేశం యొక్క ఇతివృత్తం ఏమిటి అంటే అది ‘న్యూ అర్బన్ ఇండియా’అనేదే
ఉత్తర్ ప్రదేశ్ పట్టణ అభివృద్ధి విభాగం నిర్వహణ లో 2021 వ సంవత్సరం డిసెంబర్ 17 న వారాణసీ లో జరుగనున్న ‘ఆల్ ఇండియా మేయర్స్ కాన్ఫరెన్స్’ ను ప్రధాన మంత్రి శ్రీ నరేంద్ర మోదీ ఆ రోజు న ఉదయం 10:30 గంటల కు వీడియో కాన్ఫరెన్స్ మాధ్యమం ద్వారా ప్రారంభించడం తో పాటు, ఆ కార్యక్రమాన్ని ఉద్దేశించి ప్రసంగిస్తారు కూడాను. దేశవ్యాప్తం గా వివిధ రాష్ట్రాల కు చెందిన మేయర్ లు ఈ సమావేశం లో పాలుపంచుకోనున్నారు. ‘‘న్యూ అర్బన్ ఇండియా’’ అనే అంశం ఈ సమావేశాని కి ఇతివృత్తం గా ఉన్నది.
పట్టణ ప్రాంతాల లో జీవించడం తాలూకు సౌలభ్యాని కి పూచీ పడాలనేది ప్రధాన మంత్రి నిరంతర ప్రయాస గా ఉంటూ వస్తోంది. శిథిలావస్థ కు చేరుకొన్న పట్టణ ప్రాంత మౌలిక సదుపాయాలు అనే అంశం తో పాటుగా సౌకర్యాల కు కొదువ అనే అంశాన్ని కూడా పరిష్కరించడానికి ప్రభుత్వం అనేక పథకాల ను, అనేక కార్యక్రమాల ను ప్రవేశపెట్టింది. ఈ ప్రయాసల లో పట్టణ ప్రాంత ముఖచిత్రం రూపు రేఖల ను మార్పు చెందింప చేయడం లో ఉత్తర్ ప్రదేశ్ రాష్ట్రం నమోదు చేసిన గొప్ప ప్రగతి పట్ల.. ప్రత్యేకించి గడచిన 5 సంవత్సరాల లో చోటు చేసుకొన్న అభివృద్ధి పట్ల.. ప్రత్యేక శ్రద్ధ ను తీసుకోవడం జరిగింది.
పట్టణ అభివృద్ధి రంగం లో భారత ప్రభుత్వం తో పాటు, ఉత్తర్ ప్రదేశ్ ప్రభుత్వం యొక్క కీలక కార్య సాధనల ను కళ్ళ కు కట్టడం కోసం డిసెంబర్ 17 నుంచి 19 వ తేదీ ల మధ్య కాలం లో ఒక ప్రదర్శన ను కూడా నిర్వహించడం జరుగుతున్నది.
ఈ కార్యక్రమం లో ఉత్తర్ ప్రదేశ్ ముఖ్యమంత్రి మరియు గృహ నిర్మాణం, పట్టణ వ్యవహారాల శాఖ కేంద్ర మంత్రి కూడా పాల్గొంటారు.
పెట్రోలియం- సహజ వాయువుల మంత్రిత్వ శాఖ
8వ అంతర్జాతీయ యోగా దినోత్సవానికి కౌంట్డౌన్గా యోగా శిక్షణ మరియు ప్రదర్శన సెషన్ల నిర్వహణ
పెట్రోలియం మరియు సహజ వాయువు మంత్రిత్వ శాఖ, & గృహ మరియు పట్టణ వ్యవహారాల మంత్రిత్వ శాఖ ద్వారా 75 ప్రదేశాలలో జరిగిన కార్యక్రమాలు
జూన్ 21న అంతర్జాతీయ యోగా దినోత్సవానికి కౌంట్డౌన్గా, ఈ రోజు పెట్రోలియం మరియు సహజ వాయువు & గృహనిర్మాణం మరియు పట్టణ వ్యవహారాల మంత్రిత్వ శాఖలు ఉమ్మడి యోగా ప్రోటోకాల్ కార్యక్రమాన్ని నిర్వహించాయి. పెట్రోలియం మరియు సహజవాయువు మంత్రిత్వ శాఖ విదేశాల్లోని కొన్ని ప్రదేశాలతో సహా రెండు మంత్రిత్వ శాఖల సంయుక్త భాగస్వామ్యంలో 75 ప్రదేశాలలో ఈ కార్యక్రమాలు జరిగాయి. ఇరు మంత్రిత్వ శాఖలకు చెందిన కార్యదర్శులు మరియు ఇతర అధికారులు; మంత్రిత్వ శాఖలకు సంబంధించిన ఇతర కార్యాలయాల వేదికగా ఈ యోగా సెషన్లలో పాల్గొన్నారు. ఈ సెషన్కు న్యూ ఢిల్లీ నుండి కేంద్ర పెట్రోలియం మరియు సహజ వాయువు & గృహనిర్మాణ మరియు పట్టణ వ్యవహారాల మంత్రి శ్రీ హర్దీప్ సింగ్ పూరి నేరుగా హాజరయ్యారు. పెట్రోలియం మరియు సహజ వాయువు శాఖ సహాయ మంత్రి శ్రీ రామేశ్వర్ తేలి ఆసియాలోని మొట్టమొదటి మరియు ప్రపంచంలోని పురాతన రిఫైనరీ-దిగ్బోయ్ రిఫైనరీ నుండి ఇందులో పాల్గొన్నారు.
గృహనిర్మాణ మరియు పట్టణ వ్యవహారాల మంత్రిత్వ శాఖ కార్యదర్శి శ్రీ మనోజ్ జోషి న్యూ ఢిల్లీలోని నిర్మాణ్ భవన్లో యోగా శిక్షణ మరియు ప్రదర్శన సెషన్కు నాయకత్వం వహించారు.
పెట్రోలియం మరియు సహజ వాయువు కార్యదర్శి శ్రీ పంకజ్ జైన్ మరియు మంత్రిత్వ శాఖ మరియు చమురు మార్కెటింగ్ కంపెనీల అధికారులు న్యూఢిల్లీలో జరిగిన ప్రధాన యోగా సెషన్లో పాల్గొన్నారు.
కార్యక్రమంలో ప్రసారం చేసిన తన సందేశంలో, శ్రీ పూరి అంతర్జాతీయ యోగా దినోత్సవానికి కౌంట్డౌన్ను నిర్వహించడం కోసం ఆయుష్ మంత్రిత్వ శాఖ యొక్క చొరవను ప్రశంసించారు. దీనిలో రెండు మంత్రిత్వ శాఖలు ఈ రోజు విదేశాలలో ఉన్న ప్రదేశాలతో సహా దేశవ్యాప్తంగా విస్తరించి ఉన్న ప్రదేశాలలో హృదయపూర్వకంగా పాల్గొన్నాయి. యోగా అనేది శరీర-మనస్సు ఫిట్నెస్ యొక్క ఒక రూపం. ఇది కండరాల కార్యకలాపాల కలయికతో కూడి ఉంటుంది మరియు అంతర్గతంగా స్వీయ, శ్వాస మరియు శక్తిపై దృష్టి కేంద్రీకరించే దిశగా కూడా ఉంటుంది.
యోగాను మూడు వేల సంవత్సరాల క్రితం నాటి పాత సంప్రదాయంగా అభివర్ణించిన మంత్రి, ఇప్పుడు పాశ్చాత్య ప్రపంచం కూడా దీనిని పవిత్ర విధానంగా గుర్తిస్తోందని అన్నారు. యోగా ఇప్పుడు ఏకరీతిగా మరియు విశ్వవ్యాప్తంగా గుర్తింపు పొందింది మరియు ప్రత్యామ్నాయ వైద్య వ్యవస్థగా నమోదు అయింది అన్నారాయన.
అంతర్జాతీయ యోగా దినోత్సవాన్ని  ప్రతి సంవత్సరం జూన్ 21న జరుపుకుంటారు. ఆయుష్ మంత్రిత్వ శాఖ IDY వేడుకల నోడల్ మంత్రిత్వ శాఖ. ఈ రోజున, యోగా నిపుణుల మార్గదర్శకత్వంలో ఉదయం సామూహిక యోగా ప్రదర్శన కార్యక్రమం జరుగుతుంది, తరువాత ఇతర యోగా సంబంధిత కార్యక్రమాలు జరుగుతాయి.
ఈ సంవత్సరం, దేశం 75వ స్వాతంత్ర్య సంవత్సరాన్ని పురస్కరించుకుని ఆజాదీ కా అమృత్ మహోత్సవ్ను జరుపుకుంటున్నందున, ఆయుష్ మంత్రిత్వ శాఖ 100 విభిన్న సంస్థల భాగస్వామ్యంతో 13.03.2022 నుండి 100 రోజుల కౌంట్డౌన్ కార్యక్రమాన్ని ప్రారంభించింది. ఈ విషయంలో, ఆయుష్ మంత్రిత్వ శాఖ ఉమ్మడి యోగా ప్రోటోకాల్  ఆధారంగా యోగా వ్యాయామాలు చేయడం మరియు ఇతర సంబంధిత కార్యకలాపాలను నిర్వహించడం ద్వారా యోగా ప్రీ-సెలబ్రేషన్ల అంతర్జాతీయ దినోత్సవానికి కౌంట్డౌన్ను పాటించడం కోసం ప్రతి మంత్రిత్వ శాఖకు నిర్దిష్ట తేదీలను కేటాయించింది.
సాంస్కృతిక మంత్రిత్వ శాఖ
రాష్ట్ర కేంద్ర గ్రంథాలయం, జిల్లా లైబ్రరీకి ఆర్థిక సహాయం..
- నేషనల్ మిషన్ ఆన్ లైబ్రరీస్ స్కీమ్ కింద ప్రతి రాష్ట్రం, కేంద్ర పాలిత ప్రాంతాలలోని గ్రంథాలయాలకు సాయం
కేంద్ర సాంస్కృతిక మంత్రిత్వ శాఖ తన నేషనల్ మిషన్ ఆన్ లైబ్రరీస్  పథకం కింద ప్రతి రాష్ట్ర మరియు కేంద్ర పాలిత ప్రాంతంలోని రాష్ట్ర సెంట్రల్ లైబ్రరీ, జిల్లా లైబ్రరీలకు ఆర్థిక సాయం అందించనుంది. లైబ్రరీ అండ్ ఇన్ఫర్మేషన్ సిస్టమ్  పై నేషనల్ పాలసీ ఆన్ లైబ్రరీ అండ్ ఇన్ఫర్మేషన్ సిస్టమ్  యొక్క లక్ష్యం, 1985లో ప్రొఫెసర్ డి. పి. చటోపాధ్యాయ అధ్యక్షతన ఏర్పడిన సంస్థలను ప్రోత్సహించడానికి, మరియు నిలబెట్టడానికి, సమాచార లభ్యత, వినియోగంనకు తగిన చర్యలు తీసుకోవడానికి రూపొందించబడింది. ప్రస్తుతం ఉన్న లైబ్రరీ,ఇన్ఫర్మేషన్ సిస్టమ్ మరియు సేవలను సమీకరించడం, అప్గ్రేడ్ చేయడం, సాంకేతికత యొక్క తాజా పురోగతుల ప్రయోజనాన్ని పొందడం; లైబ్రరీ & సమాచార సిబ్బందికి శిక్షణ, నేషనల్ మిషన్ ఆన్ లైబ్రరీస్  అమలుతో నెరవేరింది, ప్రత్యేకించి నేషనల్ వర్చువల్ లైబ్రరీ ఆఫ్ ఇండియా  భాగం ద్వారా ఇండియన్ కల్చర్ పోర్టల్  అభివృద్ధి చేసి మరియు ప్రారంభించబడింది. ఐసీపీ పబ్లిక్ డొమైన్లో https://indianculture.gov.in/లో అందుబాటులో ఉంది. దేశంలో గ్రంథాలయ రంగం అభివృద్ధి కోసం, సాంస్కృతిక మంత్రిత్వ శాఖ తన నేషనల్ మిషన్ ఆన్ లైబ్రరీస్  పథకం ద్వారా, 'ఎన్ఎంఎల్ మోడల్ లైబ్రరీని ఏర్పాటు చేయడం' భాగం కింద, ప్రతి రాష్ట్రంలో ఒక స్టేట్ సెంట్రల్ లైబ్రరీ మరియు ఒక జిల్లా లైబ్రరీకి ఆర్థిక సహాయం అందిస్తుంది. కేంద్రపాలిత ప్రాంతం, సంబంధిత రాష్ట్ర అథారిటీ సిఫార్సు మేరకు సాంస్కృతిక మంత్రిత్వ శాఖ గుర్తించిన 6 లైబ్రరీల.ఆధునీకరణ, మౌలిక సదుపాయాల అభివృద్ధి చేయబడుతాయి. అంతేకాకుండా, రాజా రామ్మోహన్ రాయ్ లైబ్రరీ ఫౌండేషన్ , సాంస్కృతిక మంత్రిత్వ శాఖ ఆధ్వర్యంలోని స్వయంప్రతిపత్త సంస్థ. దాని మ్యాచింగ్ మరియు నాన్-మ్యాచింగ్ పథకాల ద్వారా వివిధ ప్రయోజనాల కోసం పబ్లిక్ లైబ్రరీలకు ఆర్థిక సహాయం అందిస్తుంది. ఉదా. గ్రంథాలయ భవనాల నిర్మాణం / పునరుద్ధరణ, ఫర్నిచర్, పరికరాలతో మౌలిక సదుపాయాలను మెరుగుపరచడం, ఆధునికీకరణ, పుస్తకాలు మరియు పఠన వనరుల సేకరణ, సదస్సు నిర్వహణ, శిక్షణ మరియు లైబ్రరీ నిపుణుల సామర్థ్యాన్ని పెంపొందించడం, వర్క్షాప్, ఔట్రీచ్ ప్రోగ్రామ్లు, చిల్డ్రన్ కార్నర్ ఏర్పాటు, ప్రారంభోత్సవం వివిధ విభాగాలు, ప్రత్యేక వికలాంగులకు సౌకర్యాలను సృష్టించడం, బ్రెయిల్ కార్నర్ మొదలైనవి. ఈ రోజు లోక్సభలో సాంస్కృతిక, పర్యాటక, మరియు ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి ఒక ప్రశ్నకు లిఖితపూర్వక సమాధానంగా ఈ సమాచారం అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహార ధాన్యంను ర్యాక్లలో లోడ్ చేయడంలో ఎఫ్సీఐ సరికొత్త బెంచ్మార్క్
- ఏప్రిల్ 15 తర్వాత వేగవంతమైన గోధుమల సేకరణ ప్ర్రక్రియ..
- ప్రస్తుత సంక్షోభ సమయంలో అదనపు అవసరాలను తీర్చిన తర్వాత కూడా త్వరగా
తన ధాన్యాగారాలను తిరిగి నింపాలని భావిస్తోన్న ఎఫ్సీఐ
ఫుడ్ కార్పొరేషన్ ఆఫ్ ఇండియా  ఈనెల 22వ నాటికి 102 రైలు లోడ్లలో 2.8 లక్షల మెట్రిక్ టన్నుల  ఆహార ధాన్యాలను తరలించి కొత్త బెంచ్మార్క్ను చేరుకుంది. ఎఫ్సీఐ గరిష్ఠంగా పంజాబ్ నుండి 46 రైలు లోడ్లు, ఆ తరువాత అత్యధికంగా తెలంగాణ నుంచి 18 లోడ్లను తరలించింది. గోధుమలు, ముడి బియ్యాన్ని పంజాబ్ మరియు హర్యానా నుండి దేశంలోని వివిధ ప్రాంతాలకు తరలించారు. ఉడికించిన బియ్యాన్ని తెలంగాణ నుండి కేరళ, తమిళనాడు మరియు పశ్చిమ బెంగాల్లకు తరలించారు. తాజా తరలింపులతో ఎఫ్సీఐ లాక్డౌన్ వేళ తరలించిన మొత్తం ఆహార ధాన్యాల నిల్వలు 5 ఎంఎంటీలు దాటింది. అంటే రోజుకు సగటున మొత్తం ఆహార ధాన్యాల తరలింపు 1.65 లక్షల ఎంటీలకు చేరింది. ఇదే సమయంలో ఎఫ్సీఐ 4.6 ఎంఎంటీలు ఆహార ధాన్యాల నిల్వలను అన్లోడ్ చేసి, దాదాపు 9.8 ఎంఎంటీల ధాన్యాన్ని ప్రధాన్ మంత్రి గారిబ్ కల్యాణ్ యోజన  సహా పలు పథకాల కింద రాష్ట్ర ప్రభుత్వాలకు పంపిణీ చేసింది. కోవిడ్-19 వైరస్ కారణంగా దేశ వ్యాప్తంగా లాక్డౌన్,కంటైన్మెంట్ జోన్లను ప్రకటించడం వల్ల వివిధ రకాల సవాళ్లు ఎదురవుతున్నా ఆహార ధాన్యాల పంపిణీ జరపడం విశేషం. పీఎంజీకేవై కింద, ఎఫ్సీఐ ఇప్పటికే 80 కోట్ల మంది లబ్ధిదారులకు వ్యక్తి ఒక్కరికి 5 కిలోల చొప్పున దాదాపుగా 4.23 ఎంఎంటీల ఆహార ధాన్యాలను రాష్ట్ర ప్రభుత్వాలకు అందజేసింది.
జోరందుకున్న గోధుమల సేకరణ..
సమయానుసారంగా రాష్ట్రాలకు ఆహార ధాన్యాలను తరలించడం, ప్రజా పంపిణీ వ్యవస్థకు  క్రమం తప్పకుండా సరఫరా చేయడంపై దృష్టి సారించిన వేళలోనే ఈ నెల
15వ తేదీ నుంచి గోధుమల సేకరణ కూడా జోరందుకోవడం విశేషం. ప్రధానంగా గోధుమలను ఉత్పత్తి చేసే రాష్ట్రాలు ధాన్యం సేకరణ పనులను వేగవంతం చేశాయి. దీంతో ఈ నెల 22వ
తేదీ వరకు 3.38 ఎంఎంటీల గోధుమలను సెంట్రల్ పూల్ కోసం ఎఫ్సీఐ వర్గాలు సేకరించారు. ఇందులో ఒక్క పంజాబ్ నుంచే 2.15 ఎంఎంటీల గోధుమలను సేకరించడం విశేషం. ఈ సీజన్లో గోధుమల సేకరణ లక్ష్యం 40 ఎంఎంటీగా నిర్ణయించారు. ప్రస్తుత సంక్షోభ సమయంలో ప్రజల అవసరాలను తీర్చడానికి ఆహార ధాన్యాల యొక్క అన్ని అదనపు అవసరాలను తీర్చిన తరువాత కూడా సెంట్రల్ పూల్లోకి భారీగా ధాన్యం వస్తుండడంతో ఎఫ్సీఐ తన ధాన్యాగారాలను తాజా స్టాక్లతో త్వరగా నింపగలుగుతోంది.
(Visitor Counter : 159